Roxy

Roxy  adalah sebuah siri drama televisyen Malaysia 2022 arahan M. Nazir Juhan dibintangi oleh Azlee Khairi, Nadiyah Shahab dan Eira Syazira. Siri ini memulakan tayangan perdana di Slot Dahlia,TV3 bermula 25 Jun 2022 menggantikan Mama Papa Ekspres.

Sinopsis  
Mengisahkan kehidupan sepasang suami isteri berkerjaya iaitu Aqil (Azlee Khairi) dan Arissa (Eira Syazira) yang sering berhadapan dengan masalah pembantu rumah yang melarikan diri berikutan Aqil dan Arissa amat sibuk dengan kerjaya dan sangat mengharapkan pembantu rumah yang cekap dan boleh dipercayai untuk menguruskan dua orang cahaya mata mereka iaitu Amira dan Amar.

Aqil bertindak membawa pulang sebuah robot persis manusia yang telah rosak di dalam setor syarikatnya sebagai solusi masalah pembantu rumah yang melarikan diri.  Kehidupan harian mereka lebih terurus dan berjalan lancar pada peringkat kehadiran Roxy (Nadiyah Shahab) hasil pemberian nama oleh Amar. Amira dan Amar kini menganggap Roxy sebagai penjaga dan teman sebaya mereka yang jujur, amanah dan setia apabila ibu bapa mereka semakin sibuk dengan kerja. Selain itu, kekecohan dan insiden yang lucu mula timbul selepas kehadiran Roxy seperti pegawai keselamatan di taman perumahan itu iaitu Domi dan Bidin telah jatuh cinta dengan ROXY yang dipercayai sebagai seorang gadis sempurna, bukan itu sahaja Pakcik Murad berkenan untuk menjadikannya sebagai menantu.  

Isteri Pakcik Murad, Makcik Norlela (Amyza Adnan) pula sentiasa mahu mencungkil rahsia Roxy kerana beranggapan Roxy ialah pendatang asing tanpa izin. Bukan itu sahaja, Roxy turut dilamar oleh seorang pakar dermatologi iaitu Dr. Rosli sebagai duta produknya serta-merta membuatkan Puan Maria berasa cemburu kerana selama ini hanya dia yang menjadi duta untuk produk suaminya. Ingin tahu apakah akan terjadi pada ROXY? Adakah robot ini merupakan penyelesaian terbaik dan pembantu rumah sempurna bagi keluarga Aqil dan Arissa?

Pelakon

Pelakon Utama 
 Nadiyah Shahab sebagai Roxy
 Azlee Khairi sebagai Aqil
 Eira Syazira sebagai Arissa
 Nik Adam Mika sebagai Amar
 Aqeesh Aleeya sebagai Amira
 Angeline Tan sebagai Aunty Michelle

Pelakon Pembantu 
 Zizan Nin sebagai Dharma
 Amyza Aznan sebagai Norlela
 Roy Azman sebagai Murad
 Atu Zero sebagai Domi
 Chiwan sebagai Bidin
 Kween Keela sebagai Sushen
 Zack Kool sebagai Profesor Melon 
 Marissa Yasmin sebagai Datin Natasha
 Tony Eusoff sebagai Dr Rosli
 Oktovia Manrose sebagai Katalina
 Zaki Yamani sebagai Ku Ann
 Tasha Shilla sebagai Faridah
 Fadilah Mansor sebagai Datin Saadiah

Pelakon Sampingan 
 Erry Zukhairi sebagai Ceo Hairi
 Mohamed Aliff sebagai Daus
 Adza sebagai Bibik Susanti
 Hafsa sebagai Bibik Mala
 Sophia sebagai Bibik Tim
 Nu'mad sebagai Cikgu Adnan
 Nelissa Elyana sebagai Dewi
 Faa Zaini sebagai Mimi

Runut Bunyi 
 Layar Bersama - Yuveena 
 Kau Ada - Aqeesh Aleeya & Momo

Rujukan 

Drama Melayu 2022
Rancangan TV3